Baba Wiehan: bekendes stap teen geweld | Maroela Media
Twee verdagtes het Donderdag in die Delmas-landroshof verskyn op aanklag van moord op die 5-maandeoue Wiehan Botes en sy dagmoeder.
Vele bekendes gaan op 19 Junie 'n optog in Pretoriase strate lei om teen misdaad te betoog. Die betoging volg na die grusame moorde op Wiehan Botes en sy dagmoeder, Magrietha de Goede, in Delmas op 23 Mei. Wiehan (5-maande) en De Goede (66) is albei verwurg.
"Tot watter vlak het die land gedaal dat babas nou vermoor word?" het Ronel Brink, wat die optog organiseerder, gevra. Sy het gesê almal sit in hul huise, hoor van die gru-misdade en raak woedend, maar doen niks daaraan nie. "Dit is tyd dat ons ons stemme dik maak. Ons het genoeg gehad."
Wihan se ouers, Wiets en Rita, gaan by die optog aansluit. "Dan stap Bobby van Jaarsveld, Karlien van Jaarsveld, Steve Hofmeyr, Gerrie Pretorius, Flooze (Sorina), Izak Davel, Derick Hougaard, Arno Jordaan, Corlea Botha, Dozi en nog baie ander bekendes ook saam die dag," het Brink gesê.
Volgens Brink gaan dit 'n vreedsame optog wees. Die optog skop op 19 Junie om 10:00 by die Pretoria-kunsmuseum af en gaan tot by die Uniegebou beweeg waar 'n memorandum aan president Jacob Zuma en Jeff Radebe, minister van justisie, oorhandig gaan word.
Brink nooi almal uit om saam te stap. Sy moedig ook mense in ander dorpe en stede aan om soortgelyke optogte te reël.
Ek is baie beindruk met met Ronel Brink se inisiatief en ook op die manier wat sy dit reel. Maak net seker die optog word deaur die media plaaslik en internasionaal gedek en goed bemark onder al die verskillende Afrikaanse politieke groepe en organisasies. Dit is al hoe die internasionale gemeenskap die boodskap gaan kry.
Puik! Kan ek net vra dat mense nie rassisties optree in terme van plakate, slag spreuke esv nie. Dit doen ons beeld as Afrikaners/Boere geen goed nie maar vat net almal se oog van die bal af tot so 'n mate dat niks bereik word nie. 'n Groot, beskaafde en vredsame optog sal ons beeld net goed doen albei plaaslik en internasionaal. Kom ons wys die wereld ons woede maar op 'n manier wat respek afdwing. Is daar dalk 'n manier wat mense wat nie daar kan wees nie ook hul betrokkeheid kan bewys?
Ek is van plan om daar te wees. Die tyd om opofferings te maak vir ons toekoms het nou aangebreek.
Dis puik dat mense nou ook begin wys dat hulle nie meer die stand van sake wil aanvaar nie en baie punte aan die bekendes wat bereid is om deel te neem. Dit is egter baie wesentlik dat die internasionale media spesifiek uitgenooi word en dat die van ons wat in die buiteland woon die berig ook in lokale media te kry.
Sal iemand asb vir my 'n skakel stuur na 'n engelstalige artikel na afloop van die mars sodat ek dit in Denemarke onder die media se aandag kan bring?